
ΠΕΡΙΕΧΟΜΕΝΑ 


μ ΔΙΑΤΑΓΜΑΤΑ 

1181. Περί τρόπου συγκλήσεως τής κοινής Γενική,ς Σίυν- 
ελεόσεως τών μελών απάντων των σωματείων των 
εργαζομένων βις τήιν Α. Ε. Η.Σ.Α.Π., τής διαδ’ΐκα- 
σίας διεξαγωγής τής ψηφοφορίας καί ρυθμίσεως ετέ¬ 
ρων συναφών Ψεμάτων .. ... .... 1 

ΑΠΟΦΑΣΕΙΣ 


φορών» ώς ή παράγραφος αίτη άντικατεστάθη διά της παρ. 
1 τού άρθρου 5 τοϋ Ν. 1074/80 «περί της εις τήν Α.Ε. Η- 
ΣΑΠ άναθέσεως καί έπιβλέψεοος των πάσης φύσεως μελε¬ 
τών διά τόν υπόγειον Σιδηρόδρομον της Πρωτευούσης (ΜΕ¬ 
ΤΡΟ ) ώς καί της κατασκευής καί της έκμεταλλεύσεως αΰτοϋ 
και ρυθμίσεως συναφών θεμάτων, β) της παρ. 2 τοϋ άρθρου 
43 τοϋ Συντάγματος. 

2. Τήν ύπ’ άριθ. 1222/1981 γνωμοδότησιν τοϋ Συμβου¬ 
λίου της Επικράτειας, προτάσει τοϋ Υπουργού Συγκοινω¬ 
νιών, άπεφασίσαμεν : 


Περί ικανονισμού σχετικά με τήν λειτουργίαν και το έπι- 
τόκιον των εν 'Ελλάδι καταθέσεων όψεως εις μετα¬ 
τρέψιμους βραχμάς. 2 

Περί χρηματοδότησε ως των οίνοχοιητικών βιομηχανιών 
(Σονεταιιριστικών ,καί Ιδιωτικών), διά τήν αγορά; 

σταφυλών.ο 

Περί ρυθμίσεως βιοτεχνικών χρεών.4 

Περί ©γίκρίσεως αναστολής καταβολής ληγουσών δόσεων 
χορηγηδέντων στεγαστικών δανείων δι’ αγοράν ή άνε- 
γερσιν οικιών, αί όποΐαι όχέστησαν ζημίας έκ των 
σεισμών. 0 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 1181 

Περί του τρόπου συγκλήσεως της κοινής Γενικής Συνελευ- 
σεως τών μελών άπάντων τών σωματείων τών εργαζο¬ 
μένων εις τήν Α.Ε. - ΗΣΑΠ, τής διαδικασίας διεξαγωγής 
τής ψηφοφορίας καί ρυθμίσεως ετέρων συναφών θεμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


’Έχοντες ύπ’ δψει : 


1. Τάς διατάξεις : α) τοϋ τελευταίου εδαφίου τής παρ. 1 
τοϋ άρθρου 5 τής από 10 Φεβρουάριου 1976 Πραςεως Νομο¬ 
θετικού Περιεχομένου τοϋ Προέδρου τής Δημοκρατίας 
«περί ίδρύσεως Όργανισμοϋ (ΗΣΑΠ) πρός αναληψιν των 
παρά τής ΕΗΣ Α.Ε. έκτελουμένων μεταφορών» κυρωθεί- 
σης διά τοϋ Ν. 352/1976 «περί τής κυρώσεως.τής άπό 10/12. 
2.1976 Πράξεως Νομοθετικού Περιεχομένου τού Προέδρου 
τής Δημοκρατίας «περί ίδρύσεως Όργανισμοϋ (ΗΣΑΠ) 
πρός άνάληψιν τών παρά τών ΕΗΣ Α.Ε. εκτελουμένιον μετα¬ 


’Άρθρον 1. 

Κοινή Γενική Συνέλευσις. Προϋποθέσεις. 

Σύγκλησις. Προδικασία. 

1. Κατά τήν πρώτην εφαρμογήν τού παρόντος, τηρηθεί- 
σης καί άποβάσης άκάρπου, τής διαδικασίας τής προβλεπο- 
μένης υπό τής διατάξεως τού Ικτου έδαφίου τής παρ. 1 τού 
άρθρου 5 τής άπό 10-12/2/76 Πράξεως Νομοθετικού Περι¬ 
εχομένου τού Προέδρου τής Δημοκρατίας, ώς ή παράγραφος 
αΰτη άντικατεστάθη ύπό τής παρ. 1 τού άρθρου 5 τού Ν. 
1074/80 «περί τής εις τήν Α.Ε. - ΗΣΑΠ άναθέσεως καί 
έπιβλέψεως τών πάσης φύσεως μελετών διά τόν “Υπόγειον 
Σιδηρόδρομον τής Πρωτευούσης (ΜΕΤΡΟ) ώς καί τής 
κατασκευής καί τής έκμεταλλεύσεως αύτοϋ καί ρυθμίσεως 
συναφών θεμάτων», τή συνδρομή 8ε τών προϋποθέσει.»;, καί 
εντός τής δεκαπενθημέρου προθεσμίας—τοϋ~έβδόμου έδαφίου 
τής αυτής ώς άνω παραγράφου, τό Διοικητικόν Συμβούλιον 
τής Α.Ε. - ΗΣΑΠ ορίζει άμελλητί, δι’ άποφάσεώς του, τήν 
ημερομηνίαν τής πρώτης συνόδου τής παρά τής τελευταίας ώς 
άνω διατάξεως προβλεπομένης κοινής Γενικής Συνελεύ- 
σεως τών μελών τών σωματείων τών έργαζομένων εις τούς 
ΗΣΑΠ. Έν άπράκτω παρόδω τής προθεσμίας ταύτης ισχύει 
άναλόγως ή διάταξις τής παρ. 2 τοϋ άρθρου 96 τοϋ Αστικού 
Κώδικος. 

2. 'Η περί ής ή προηγουμένη παράγραφος, άπόφασις, 
όρίζουσα άμα τόν τόπον καί τήν ώραν ένάρξεως τής πρώτης 
συνεδριάσεως, κοινοποιείται έπί άποδείξει πρός άπαντα τά 
σωματεία τοϋ προσωπικού τής Α.Ε. - ΗΣΑΓΙ δέκα (10) 
πλήρεις ήμέβας τούλάχιστον πρό τής όρισθείσης κατά τάς 
ώς άνω ήμερομηνίας, καί τοιχοκολλάται έντός τής αυτής 
προθεσμίας εις τούς οικείους τόπους άναλήψεσις εργασίας 
καί εις ετέρους έμφανεΐς χώρους τοϋ κεντρικού κτιρίου διοι- 
κήσεως ώς καί έτέρων καταστημάτων τής έπιχειρήσεως. 

3. 'Η Γενική Συνέλευσής συνέρχεται αυτοδικαίως κατά 
τήν ούτως όρισθεϊσαν ημέραν καί ώραν, μή άπαιτουμένης ει¬ 
δικής συγκλήσεως, προσκλήσεως ή έτέρας διατυπώσεως, μο¬ 
ναδικόν δέ θέμα ήμερησίας διατάξεως αυτής έχει την κατά 
τό έ'βδομον έδάφιον τής παρ. 1 του άρθρου 5 τής άπό 10-12/2/ 
1976 πράξεως Νομοθετικού Περιεχομένου του Προέδρου τής 
Δημοκρατίας (ΠΝΠΠΔ) εκλογήν κοινού εκπροσώπου παρά 
τώ Διοικητικώ Συμβουλίω τής Α.Ε. - ΗΣΑΠ, των έν αυτή 
εργαζομένων, καί τοϋ άναπληρωτοΰ του. 

4. Έψ’ δσον τυχόν έπιτευχθή μετά τήν πάροδον τής ώς 
άνω προθεσμίας ή ομόφωνος ύπόδειξις των εργατικών εκ¬ 
προσώπων παρ’ δλων των σωματείων αί έργασίαι τής Γε¬ 
νικής Συνελεύσεως διακόπτονται καί ή σύνοδος αυτής τερ¬ 
ματίζεται εις οίανδήποτε στάσιν αύτής, προ τής ένάρξεως 
τής ψηφοφορίας. 'Η διαδικασία τής ψηφοφορίας καί διαλογής 
προχωρεί ανεξαρτήτως ομοφώνου όποδείξεως παρά των σω- 
ματείων, μέχρι τής συντάξεως του έν άρθρω 8 παρ. 8 του 
παρόντος πρακτικού καί των έν τή αυτή διατάξει προβλε- 
πομένων κοινοποιήσεων καί δημοσιεύσεων. 

5. Επικείμενης έκάστοτε τής λήξεως τής κατά τήν παρ. 
1 τοΰ άρθρου 10 τοϋ παρόντος, θητείας των κατά τάς διατά¬ 
ξεις των έδαφίων έκτου καί εβδόμου τής παρ. 1 τοΰ άρθρου 
5 τής αύτής ώς άνω ΠΝΠΠΔ, άναδειχθέντων εργατικών εκ¬ 
προσώπων, ή προς τά σωματεία πρόσκλησις περί ής τό 
ώς άνω δεύτερον έδάφιον γίνεται δύο (2) τουλάχιστον μή¬ 
νας προ τής ημέρας λήξεως αύτής. Κατά τήν περίπτωσιν ταύ- 
την ώς καί εν γένει εις πάσαν περίπτωσιν, κατά τάς διατά¬ 
ξεις τοϋ παρόντος διατάγματος, ομοφώνου παρ’ αυτών ύπο- 
δείξεως των έργατικών έκπροσώπων, τά σωματεία δικαι¬ 
ούνται νά προβαίνουν έκάστοτε εις αυτήν καί αύτεπαγγέλ- 
τως ανεξαρτήτως οίασδήποτε προσκλήσεως τοϋ Δ.Σ. τής 
Α.Ε. - ΗΣΑΠ προς αύτά. 

6. Κατά τά λοιπά καί έπιφυλασσομένης τής ισχύος των 
εΐδικωτέρων έπί τοΰ θέματος διατάξεων τοΰ παρόντος, αί 
διατάξεις των ώς άνω παραγράφων του παρόντος άρθρου 
καί έν γένει αί διατάξεις τοΰ παρόντος διατάγματος, Ισχύουν 
καί έπί πάσης πέραν τής πρώτης συνόδου, ώς καί έπί πάσης 
περιπτώσεως προβλεπομένης διά τοΰ παρόντος συγκλή¬ 
σεως κοινής Γενικής Συνελεύσεο^ς τών μελών τών σωμα¬ 
τείων τοΰ προσωπικού τής Α.Ε. - ΗΣΑΠ. 

7. 'Η σύνοδος έκάστης κοινής Γενικής Συνελεύσεως άρ~ 
χεται άπό τής ημέρας τής πρώτης συνεδριάσεως αύτής καί 
λήγει τήν ήμέραν τής συντάξεως τοΰ έν παρ. 8 τοΰ άρθρου 
8 τοΰ παρόντος πρατικοΰ αποτελεσμάτων - διαλογής τής 
ψηφοφορίας ή κατά τήν ήρέραν τοΰ κατ’ άλλου τρόπου τερ¬ 
ματισμού τών έργασιών τής Γενικής Συνελεύσεως. 

Άρθρον 2. 

Συγκρότησις - Πρόεδρος Γενικής Συνελεύσεως. 

1. Είς τήν γενικήν συνέλευσιν δικαιοΰνται όπως μετέ¬ 
χουν ώς μέλη οί κατά τήν οΐκείαν συνεδρίασιν αύτής δια- 
τελοΰντες μισθωτοί τής ΑΕ ΗΣΑΠ έφ’ δσον τυγχάνουν 
άμα καί μέλη ένός έκ τών σωματείων τοΰ προσωπικού 
τής Εταιρείας ανεξαρτήτως χρόνου έγγραφής είς χυτό, 
ηλικίας καί ταμιακής ένημερώσεως. 

2. Τής γενικής συνελεύσεως προεδρεύει ό καθ’ ηλικίαν 
πρεσβύτερος έκ τών προέδρων τών σωματείων τοΰ προ¬ 
σωπικού τής ΑΕ- ΗΣΑΠ. Χρέη γραμματέως δέ ασκεί ομοίως 
ό πρεσβύτερος καθ’ ηλικίαν έκ τών γενικών γραμματέων 
τούτων. ’Εν έλλείψει, άπουσία ή κωλύμματι τούτων τά 
αντίστοιχα καθήκοντα έκτελοΰν οί αμέσως καθ’ ηλικίαν 
επόμενοι πρόεδροι ή άπουσία κλπ. τούτων οί αντιπρόεδροι 
καί γενικοί γραμματείς ή άπουσίφ κλπ. τούτων ταμίαι, 
τών σωματείων, άντιστοίχως. 

3. Είς τόν πρόεδρον τής γενικής συνελεύσεως αί διοική¬ 
σεις έκάστου τών σωμχτείων παραδίδουν άπό τής προτεραίας 
τουλάχιστον τής ημέρας τής συνόδου αύτής, είς τριπλοΰν, 
επίσημα αντίγραφα τών οικείων μητρώων τών μελών αυτών 
ώς καί πίνακας τών μελών τών διοικητικών συμβουλίων 
αυτών καί τών μελών τών έφορευτικών έπιτροπών κατά 


τάς τελευταίας αρχαιρεσίας έκάστου σωματείου άπαντα 
πλήρως ένημερωμένα μέχρι τής ημέρας αύτής. Περαιτέρω 
αί διοικήσεις τών σωματείων ύποχρεοΰνται είς παροχήν 
παντός ετέρου στοιχείου καί πάσης διευκολύνσεως προς 
τόν πρόεδρον καί τόν γραμματέα τής γενικής συνελεύσεως 
κατά τήν άσκησιν τών καθηκόντων των. 

4. Είς τόν πρόεδρον τής γενικής συνελεύσεως παρά τής 
διοικήσεως τής ΑΕ ΗΣΑΠ ώσαύτως μέχρι τής προτεραίας 
παραδίδεται ή σφραγίς τής γενικής συνελεύσεως κατα- 
σκευασθεΐσα έπιμελεία αύτής καί φέρουσα τήν ένδειξιν 
«Γενική Συνέλευσις μελών Σωματείων Προσωπικού ΑΕ- 
ΗΣΑΠ άρθρου 5 παρ. 1 έδάφιον έβδομον τής άπό 10/12.2.76 
Π.Ν.ΠΠΔ» ώς καί ή απολύτως απαραίτητος γραφική υλη καί 
έν γένει υλικόν διά τήν πρώτην συνεδρίασιν αύτής παρέ¬ 
χεται δέ καί πάσα έτέρα εΰλογος έν προκειμένω συνδρομή 
προς έκτέλεσιν τής άποστολής της. 

5. 'Ο πρόεδρος τής γενικής συνελεύσεως έπικουρούμενος 
υπό τοΰ γραμματέως αύτής διευθύνει τάς έργασίας αύτής 
καί τάς έν αυτή συζητήσεις, δέχεται τάς υποψηφιότητας διά 
τήν έφορευτικήν έπιτροπήν, έπιμελεΐται τής έκλογής τών 
μελών αύτής καί έν γένει έποπτεύει τάς οικείας διαδικασίας 
μέχρι τής άναλήψεως παρά τής εφορευρικής έπιτροπής 
τών καθηκόντων της έν όψει διεξαγωγής τής ψηφοφορίας. 

6. Είς τήν γενικήν συνέλευσιν έπιτρέπονται όμιλίαι κ<Μ 
συζητήσεις μόνον έπί θεμάτων τάξεως καί νομιμότητος 
τής έν γένει διαδικασίας διεξαγόμεναι έν συντομία καί 
μόνον κατόπιν άδειας τοΰ προέδρου αύτής. 

Άρθρον 3. 

Απαρτία. Λήψις άποφάσεων. 

ί. 'Η γενική συνέλευσις εύρίσκεται έν απαρτία έφ’ δσον 
παρίστανται κατά τήν πρώτην σύνοδον αύτής τό εν τρίτον 
(1/3) τουλάχιστον τοΰ δλου άριθμοΰ τών κατά τό άρθρον 
2 παρ. 1 τοΰ παρόντος μελών της 'Ο έ'λεγχος περί τής 
ύπάρξεως ή μή απαρτίας διενεργεϊται βάσει τών κατά τά 
ώς άνω παραδοθέντων είς τόν πρόεδρον τής γενικής συνε¬ 
λεύσεως άντιγράφων τών οικείων μητρώων τών μελών ένός 
έκάστου τών σωματείων. 

2. Μή έπιτευχθείσης άπαρτίας κατά τήν πρώτην συνε- 
δρίασιν τής γενικής συνελεύσεως, αΰτη συνέρχεται αυτοδι¬ 
καίως ομοίως, καί άνευ έτέρας προσκλήσεως ή τηρήσεως 
οίασδήποτε διαδικασίας κατά τήν άντίστοιχον ήμέραν τής 
επομένης έβδομάδος, κατά τήν αύτήν ώραν είς τόν αύτόν 
τόπον καί μέ τό αύτό θέμα ήμερησίας διατάξεως, λογίζεται 
δέ αΰτη έν άπαρτίφ άνεξαρτήτως τοΰ άριθμοΰ τών παριστα- 
μένων μελών αύτής. 

3. Αί άποφάσεις τής γενικής συνελεύσεως λαμβάνονται 
δι’ απλής (σχετικής) πλειοψηφίας τοΰ συνόλου τών ψηφι- 
σάντων έγκύρως μελών αύτής. 

4. 'Η προσέλευσις καί ή ψηφοφορία κατά τάς γενικάς 
συνελεύσεις είναι δικαίωμα καί συνιστά άμα ύποχρέωσιν 
τών μελών αύτής, ή δέ άδικαιολόγητος άποχή καί ή άρνησις 
ψήφου άποτελοΰν πειθαρχικόν άδίκημα έπισύρον τήν ποινήν 
τής προσωρινής διαγραφής αύτών έκ τοΰ μητρώου τοΰ είς δ 
άνήκουν σωματείου άπό ενα (1) μέχρις έξ (6) μήνας, 
κολαζόμενον παρά τών διοικήσεων τών σωματείων, αί 
όποΐαι έπί πλέον ύποχρεοΰνται είς κατατοπισμόν καί είς 
άσκησιν πάσης νομίμου έπιρροής έπί τών μελών τών οικείων 
σωματείων προς ένάσκησιν τών οικείων δικαιωμάτων καί 
εκτέλεσιν τών άντιστοίχων ύποχρεώσεών των. 

’Άρθρον 4. 

Αντιπρόσωπος τής δικαστικής άρχής. 

1. Κατά τήν έκλογήν, τόσον τοΰ αίρετοΰ εκπροσώπου 
τών έργαζομένων δσον καί τής κατά τό επόμενον άρθρον 
προβλεπομένης έφορευτικής έπιτροπής, παρίσταται, έν τή 
γενική συνελεύσει, άντιπρόσωπος τής δικαστικής άρχής, 
διοριζόμενος κατά τάν δι«Α.νι*ίτί/»« -τ~“ —■■ °° 

γραφος 1, του. ν.330/1976 «περί επαγγελματικών σωμα¬ 
τείων καί ενώσεων καί διασφαλίσεως της συνδικαλιστικής 
ελευθερίας». Προς τούτο ή ΑΕ-ΗΣΑΠ υποβάλλει άρμο- 
δίως σχετικήν αί'τησιν συνοδευομένην άπό αντίγραφα τής 
ώς άνω περί ής η παρ. 1 του άρθρου 1 του παρόντος άπόφα- 
σις τοϋ Διοικητικού Συμβουλίου τής Εταιρείας. 

2. Ό ούτως όρισθείς δικαστικός αντιπρόσωπος προεδρεύει 
μετά ψήφου τής Εφορευτικής Επιτροπής, έπιβλέπει τήν 
τήρησιν των ΐσχυουσών οικείων διατάξεων, έπιλύει προσω- 
ρινώς τάς άνακυπτούσας καθαρώς νομικής φύσεως συναφείς 
αμφισβητήσεις καί εν γένει άσκεΐ πάντα τά καθιερωμένα 
έν προκειμένω καθήκοντα περί την έποπτείαν καί τήν δλην 
διεξαγωγήν τής εκλογής, τόσον των εκπροσώπων των έργα- 
ζομένων, όσον καί τής εφορευτικής επιτροπής. 'Η διάταξις 
τοΰ δευτέρου εδαφίου τής παρ. 3 του άρθρου 2 του παρόντος 
ισχύει άναλόγως καί έν προκειμένω. 

Άρθρον 5. 

Εφορευτική Επιτροπή. 

1. Μετά τήν κατά τά έν άρθρω 2 παρ. 2 τοΰ παρόντος 
συγκρότησιν τής γενικής συνελεύσεως, εις σώμα, έκλέγεται 
παρ’ αυτής καί έκ τών μελών της, διά φανεράς, δι’ άνατά- 
σεως χειρός ψηφοφορίας, τετραμελής Εφορευτική Επιτροπή 
ώς καί τέσσαρα άναπληρωματικά μέλη αύτής. Οί έκ τών 
μελών τής γενικής συνελεύσεως έπιθυμοΰντες τήν έκλογήν 
των ώς μελών τής Εφορευτικής Έπετροπής υποβάλλουν 
παραχρήμα καί μέχρι τής ένάρξεως τής ψηφοφορίας είς τον 
πρόεδρον τής συνελεύσεως σχετικήν αΐτησιν έγγράφως ή 
καί προφορικώς. Τά ονόματα τών υποψηφίων αναγράφονται 
κατ’ αλφαβητικήν σειράν καί άναρτώνται είς έμφανές σημεΐον 
τής αιθούσης ψηφοφορίας, έκφωνοϋνται δέ άμα παρά τοϋ 
προέδρου τής γενικής συνελεύσεως. Υποψηφίους διά την 
Εφορευτικήν Επιτροπήν δύναται νά προτείνη είς τήν 
γενικήν συνέλευσιν καί ό πρόεδρος αύτής. 

2. 'Η Εφορευτική Επιτροπή, προεδρευομένη παρά του 
δικαστικού αντιπροσώπου, συγκροτείται είς σώμα άμα τη 
παρά τών έκλεγέντων μελών, εκλογή τοΰ έξ αυτών γραμ- 
ματέως αύτής, διά φανεράς ψηφοφορίας καί διά σχετικής 
πλειοψηφίας, έν ίσοψηφία ύπερισχυούσης τής γνώμης ύπέρ 
ής έδόθη ή ψήφος τοΰ προέδρου αύτής, ψηφίζοντος τελευ¬ 
ταία. 

3. 'Η Εφορευτική Επιτροπή άναλαμβάνει εύθύς άμέσως 

τά καθήκοντά της, παραλαμβάνουσα έκ τοΰ προέδρου τής 
συνελεύσεως τό κατά τής παρ. 3 καί 4 τοΰ άρθρου 2 οικεΐον 
υλικόν, ορίζει δέ τήν ημέρα διεξαγωγής τής ψηφοφορίας 
ή οποία δέν δύναται νά άπέχη πέραν τών δέκα ημερών 
ούδέ όλιγώτερον τών επτά ήμερών άπό τής ημέρας της καθ 
ήν έξελέγη, συνεδριάσεως τής γενικής συνελεύσεως εκδίδει 
δέ περί τούτου σχετικήν άνακοίνωσιν, μετά προσκλησεως 
υποβολής υποψηφιοτήτων καί αναφοράς τοΰ τόπου ένθα θα 
έδρεύη μέχρι τής έκλογής, δημοσιευομένην εξ τουλάχιστον 
ημέρας προ αύτής κατά τά οριζόμενα έν παρ. 2 τοΰ, άρθρου^ 1 
καί κοινοποιουμένην έπί άποδείξει εις τας διοικήσεις των 
σωματείων. Ή διάταξις τοΰ δευτέρου εδάφιου ^της παρ. 3 
τοΰ άρθρου 2 τοΰ παρόντος ισχύει άναλόγως και εν προκει¬ 
μένω. , , 

4. 'Η Εφορευτική Επιτροπή διεξάγει κατά τα καθιερω¬ 
μένα τήν έκλογήν καί έπιμελεΐται εν γενει τής προπαρασκευής 
καί τής διενεργείας αύτής, εποπτευουσα αμα την^τηρησιν 
τής τάξεως κατ' αυτήν. Είδικωτερα επιμελείται τής εκτυ- 
πώσεως τών ψηφοδελτίων και τής προμήθειας του εν γένει 
ύλικοΰ τής έκλογής, συντάσσει τά οικεία πρακτικά, ενεργεί 
τήν διαλογήν τών ψήφων, άνακηρύσσει τούς έκ τών υποψη¬ 
φίων έπιτυχόντας καί έπιλαχόντας και αποφαινεται προσω- 
ρινώς έπί πάσης ύποβαλλομένης κατα^ την εκλογήν ενστ<χ- 
σεως καί έν γένει άμφισβητησεως, εξαιρουμένων τών εν 
παρ. 2 άρθρω 4 του παρόντος όριζομένων θεμάτων. Αι 
αποφάσεις της λαμβάνονται κατά σχετικήν πλειοψηφιαν 
ύπερισχυούσης έπί ίσοψηφίας τής ψήφου τοΰ προέδρου αυτής 
ψηφίζοντος τελευταίου καί είσηγουμένου επι παντός θέμα¬ 
τος. 


5. Μή ύποβληθεισών κατά τήν παρ. 1 τοΰ παρόντος 
άρθρου υποψηφιοτήτων καλυπτουσών τον αριθμόν τών τακτι¬ 
κών καί αναπληρωματικών μελών τής Εφορευτικής Επι¬ 
τροπής, λογίζονται ώς υποψήφιοι καί τά μέλη τής γενικής 
συνελεύσεως τά διατελέσαντα μέλη τών Εφορευτικών Επι¬ 
τροπών κατά τάς πλέον προσφάτους αρχαιρεσίας Ικάστου 
τών σωματείων τοΰ προσωπικοΰ. Προς τοΰτο άναρτάται, 
κατά τά οριζόμενα έν παρ. 1 τρίτον έδάφιον τοΰ παρόντος 
άρθρου, πίναξ περιέχων τά ονοματεπώνυμα καί τούτων. 

6. 'Η έκτέλεσις τών καθηκόντων τοΰ μέλους τής Εφο¬ 
ρευτικής Επιτροπής είναι υποχρεωτική, πλήν τών περιπτώ¬ 
σεων έγκύρου υποβολής ύποψηφιότητος διά τό αξίωμα τοΰ 
αίρετοΰ έκπροσώπου τών έργαζομένων ή ίατρικώς βεβαιου- 
μένων λόγων υγείας, οπότε τυγχάνει παραδεκτή ή άποποίη- 
σις τής έκλογής ώς μέλους τής Εφορευτικής Επιτροπής. 

7. Έφ’ όσον έκ τών έκλεγέντων μελών τής Εφορευτικής 
Επιτροπής δέν απομένουν, μετά τήν υποβολήν έγκύρων 
υποψηφιοτήτων ή άπαλλαγήν διά λόγους υγείας, ή άπουσιά- 
ζουν, ή κωλύονται έκάστοτε, μέλη, όλιγώτερα μέν τών 
τεσσάρων (τακτικών ή άναπληρωματικών, άδιαφόρως), άλλα 
τουλάχιστον δύο, ή έκλογή διεξάγεται παρ’ αύτών. "Αλλως, 
ή έκλογή διεξάγεται έγκύρως καί παρά μόνου τοΰ άντιπρο- 
σώπου τής δικαστικής αρχής, τη επικουρία δύο δικαστικών 
γραμματέων όριζομένων παραχρήμα τη αιτήσει τούτου 
άρμοδίως παρά τοΰ Προϊσταμένου τής Γραμματείας τοΰ 
Πρωτοδικείου Αθηνών. 

8. 'Η θητεία τής Εφορευτικής Επιτροπής διαρκεΐ μέχρι 
τής περατώσεως τής έκλογής καί τήν λήξιν τής οικείας συνό¬ 
δου τής γενικής συνελεύσεως καί έπί έν πενθήμερον μετ’ 
αύτήν. Τό αύτό ισχύει καί έν περιπτώσει διαδοχικών ψηφο¬ 
φοριών είς διαφόρους ημέρας κατά τήν αύτήν σύνοδον τής 
γενικής συνελεύσεως. 

’Άρθρον 6. 

Εκλογείς. Εκλόγιμοι. 

1. Δικαίωμα ψήφου έχουν πάντα τά κατά τήν παρ. 1 
τοΰ άρθρου 2 τοΰ παρόντος μέλη τής γενικής συνελεύσεως. 

2. Διά τό άξίωμα τοΰ αίρετοΰ έκπροσώπου τών έργαζο¬ 
μένων δύνανται νά έκλεγοΰν οί έκ τών μελών τής γενικής 
συνελεύσεως συμπληρώσαντες τό 21 ον έτος τής ήλικίας των, 
ύποβαλλομένης περί τούτου, εντός τής προθεσμίας υποβολής 
τής σχετικής δηλώσεως ύποψηφιότητος ύφ’ έκάστου ύποψη- 
φίου καί διατελέσαντος άμα, έπί έν τουλάχιστον έν συνόλφ 
έτος μέλη ένός έκ τών σωματείων τοΰ προσωπικοΰ τών 
ΗΣΑΠ, τούτου έξακριβωμένου έπί τή βάσει τών οικείων 
άντιγράφων τών μητρώων μελών τών σωματείων. Εξαι¬ 
ρούνται τής έκλογιμότητος τά μέλη τής έφορευτικής έπι- 
τροπής. 

3. Οί έκπρόσωποι τών έργαζομένων τυγχάνουν άπεριο- 
ρίστως έπανεκλέξιμοι τόσον παρά της γενικής συνελεύσεως 
Οσον καί παρά τών σωματείων, καθ’ οίονδήποτε τρόπον 
καί άν εϊχον προηγουμένως άναδειχθή, συντρεχουσών τών 
κατά τήν προηγουμένην παράγραφον προϋποθέσεων τής έκλο¬ 
γιμότητος. 

’Άρθρον 7. 

' Υποψηφιότητες. 

1. Οί προτιθέμενοι νά θέσουν ύποψηφιότητα ώς αιρετοί 
έκπρόσωποι τών έργαζομένων ύποβάλλουν είς τήν Εφο¬ 
ρευτικήν Έπιροπήν τέσσαρας (4) τουλάχιστον ημέρας προ 
τής ήμέρας τής όρισθείσης διά τήν διεξαγωγήν τής ψηφοφο¬ 
ρίας καί μέχρι τής 12ης μεσημβρινής τής τελευταίας ήμέρας 
σχετικήν δήλωσιν, συνοδευομένην καί άπό τήν κατά τήν 
παρ. 2 τοΰ άρθρου 6 τοΰ παρόντος ύπεύθυνον δήλωσίν των. 

2. ’Εν περιπτώσει μή ύποβολής δύο τουλάχιστον υποψη¬ 
φιοτήτων λογίζονται ώς ύποψήφιοι καί οί πρόεδροι ώς καί 
οί γενικοί γραμματείς τών σωματείων τοϋ προσωπικού. 

3. Μετά τήν λήξιν τής έν παρ. 1 τοΰ παρόντος άρθρου 
προθεσμίας ή Εφορευτική Επιτροπή συντάσσει πρακτικόν 

άνακηρύξεως των υποψηφίων, περιέχον πίνακα των υπο¬ 
ψηφίων των κεκτημένων τά κατά τήν παρ. 2 τοϋ άρθρου 6 
τοϋ παρόντος προσόντα καί προβαίνει εις την εκδοσιν σχε¬ 
τικής άνακοινώσεως περιεχούσης κατ’ άλφαβητικήν σειράν 
τά ονοματεπώνυμα καί τήν είδικωτέραν επαγγελματικήν 
ιδιότητα των αντιστοίχων υποψηφίων. 'Η άνακοίνωσις αυτή 
δημοσιεύεται δύο πλήρεις ημέρας προ της ήμέρας της ψηφο¬ 
φορίας κατά τρόπον άνάλογον προς το προβλεπόμενον έν παρ. 
2 τοϋ άρθρου 1 τοϋ παρόντος. 

4. Ενστάσεις κατά τοϋ ώς άνω πρακτικοϋ καί της συνα¬ 
φούς άνακοινώσεως, δύνανται νά υποβληθούν έγγράφως ενώ¬ 
πιον της Εφορευτικής Επιτροπής μέχρι καί τής 12ης μεσημ¬ 
βρινής τής επομένης τής δημοσιεύσεως τής άνακοινώσεως 
αί δέ επ’ αυτών αποφάσεις τής Εφορευτικής Επιτροπής 
δέον όπως έκδοθοϋν καί δημοσιευθοΰν κατά τον αυτόν τρόπον 
τό βραδύτερον μέχρι τής 12 μεσημβρινής ώρας τής προτε¬ 
ραίας τής ψηφοφορίας. 

ν Αρθρον 8. 

Διαδικασία εκλογής. Έπιτυχόντες. 

1. Ή ψηφοφορία διεξάγεται έπί τή βάσει των έν παρ. 3 
τοϋ άρθρου 2 τοϋ παρόντος μητρώων μελών τών σωματείων 
έπεχόντων θέσιν εκλογικών καταλόγων. 

2. 'Η εκλογή διενεργεΐται διά μυστικής καί διά ψηφοδελ¬ 
τίων, εντύπων ή πολυγραφημένων, ψηφοφορίας, τά όποια 
άναγράφουν κατ’ άλφαβητικήν σειράν τά ονοματεπώνυμα 
τών άνακηρυχθέντων κατά τό άρθρον 7 τοϋ παρόντος υπο¬ 
ψηφίων. 

3. 'Η ψηφοφορία άρχεται άμα τή άνατολή καί λήγει κατά 
τήν δύσιν τοϋ ήλιου, δυναμένη νά παραταθή καί περαιτέρω 
έφ’ όσον διαπιστοΰται παρά τής Εφορευτικής Επιτροπής 
άθρόα προσέλευσις ψηφοφόρων. 

4. Ή άσκησις τοϋ εκλογικού δικαιώματος επιτρέπεται 
τή έπιδείξει τής άστυνομικής ταυτότητος τοϋ ψηφίζοντος, 
άρκοΰντος καί τοϋ υπηρεσιακού δελτίου άναγνωρίσεως προ¬ 
σωπικού. Περί τής ψηφοφορίας τηρείται ειδικόν πρωτόκολ- 
λον εις τό όποιον αναγράφεται μερίμνη τής Εφορευτικής 
Επιτροπής, τό όνομα, τό έπώνυμον, τό πατρώνυμον καί ή 
υπηρεσιακή ΐδιότης έκάστου ψηφίζοντος κατά σειράν προ- 
σελεύσεως αύτοΰ. Τό πρωτόκολλον τούτο κλείεται μετά τό 
πέρας τής ψηφοφορίας διά πρακτικού περατώσεως αυτής, 
ύπογραφομένου παρά τού Προέδρου καί τών μελών τής 
Εφορευτικής Επιτροπής ώς καί τών τυχόν παρισταμένων 
υποψηφίων ή άντιπροσώπων αύτών, άρκούσης τής έν προ¬ 
κειμένη υπογραφής καί μόνον τού δικαστικού άντιπροσώ- 
που. 

5. Ό έκλογεύς προκειμένου νά ψηφίση προσέρχεται είς 
τον τόπον τής ψηφοφορίας καί μετά τήν κατά τά ώς άνω 
διαπίστωσιν τής ταυτότητάς του, υπογράφει παραπλεύρως 
τού όνόματός του είς τό οίκεϊον μητρώον, άφοΰ δέ παραλάβη 
παρά τής Εφορευτικής Επιτροπής έν ψηφοδέλτιον καί ενα 
φάκελλον φέροντα τή σφραγίδα τής κοινής γενικής συνελεύ- 
σεως ώς καί μονογραφήν τού Προέδρου τής Εφορευτικής 
Επιτροπής, άποσύρεται είς καταλλήλως διαμορφωμένον 
προς διασφάλισιν τοϋ άπορρήτου τής ψηφοφορίας χώρον, 
ένθα έκδηλοϊ τήν προτίμησίν του διά σημείου σταυρού, 
παραπλεύρως καί είς τό άριστερόν τού όνόματός τοϋ παρ” 
αυτού έπιλεγέντος υποψηφίου, δυνάμενος νά θέση ένα (1) 
μόνον σταυρόν προτιμήσεως. Έν συνεχεία κλείει τό ψηφο- 
δέλτιον έντός τού φακέλλου καί ρίπτει αυτόν είς τήν κάλπην. 
'Η άσκησις τού έκλογικοϋ δικαιώματος έκάστου έμφαίνεται 
καί έν τω οίκείω μητρώω διά τής μονογραφής τοϋ δικα¬ 
στικού άντιπροσώπου παραπλεύρως τού αντιστοίχου ονό¬ 
ματος. 

6. Κατά τήν ψηφοφορίαν ώς καί τήν διαλογήν δικαιούνται 
όπως παρίστανται οί ύποψήφιοι, ή άνά είς (1) έκπρόσωπος 
έκαστου τούτων. Εν ή περιπτωσει οί υποψήφιοι ή οί έκπρό- 
σωποι τούτων υπερβαίνουν τούς δέκα, δικαιούνται είς τοιαύ- 


την παράστασιν, οί μέχρι καί τού άριθμοΰ δέκα εύνοηθέντες 
διά κληρώσεως ένεργουμένης υπό τής Εφορευτικής Επι¬ 
τροπής. 

7. Μετά τό πέρας τής ψηφοφορίας ή Εφορευτική Επι¬ 
τροπή, προβαίνει έπί παρουσία καί τών βουλ,ομένων έκ τών 
κατά τήν προηγουμένην παράγραφον δικαιουμένων είς παρά- 
στασιν υποψηφίων ή άντιπροσώπων των, είς διαλογήν τών 
ψήφων. Κατά τήν άποσφράγισιν τής κάλπης, άριθμοϋνται 
οί έντός αυτής φάκελλοι, καί έφ’ όσον οδτοι εύρεθοΰν περισ¬ 
σότεροι τών έν τω Πρωτοκολλώ τής ψηφοφορίας έμφαι- 
νομένων ώς ψηφισάντων άφαιροΰνται τυχέως ισάριθμοι τών 
πλεοναζόντων. Έν συνεχεία άποσφραγίζεται άνά εις φά- 
κελλος, άριθμούμενος κατά τήν σειράν έξαγωγής του έκ τής 
κάλπης, ώς καί τό εσώκλειστον ψηφοδέλτιον τού δικαστικού 
άντιπροσώπου μονογράφοντος έφ’ έκάστου διαλεγομένου 
ψηφοδελτίου. Ψηφοδέλτια φέροντα περισσοτέρους τού ενός 
σταυρούς προτιμήσεως ή έτερα έμφανή σημεία παραβιά- 
ζοντα τό απόρρητον τής ψηφοφορίας τυγχάνουν άκυρα, περί 
αύτοΰ δέ άποφαίνεται προσωρινώς, παραχρήμα, καί τή είση- 
γήσει τού δικαστικού άντιπροσώπου κατά τήν παρ. 4 τού 
άρθρου 5 τού παρόντος ή Εφορευτική Επιτροπή. Οί σταυ¬ 
ροί προτιμήσεως τών έγκύρων ψηφοδελτίων σημειοΰνται 
έναντι τού ονόματος έκάστου όποψηφίου έπί τών πινάκων 
διαλογής, έν τέλει δέ άθροίζονται καθ’ έκαστον υποψήφιον 
καί έξάγονται τά άποτελέσματα τής έκλογής. Έκπρόσωπος 
τών έργαζομένων εκλέγεται ό λαβών τούς περισσοτέρους 
σταυρούς προτιμήσεως, ώς άναπληρωτής δέ τούτου ό λα¬ 
βών τούς μετ’ αύτόν περισσοτέρους. 

8. Μετά τό πέρας τής διαλογής συντάσσεται περί πάντων 
τούτων ίδιον πρακτικόν «Διαλογής, αποτελεσμάτων καί 
άνακηρύξεως τών έπιτυχόντων» περιλαμβάνον πίνακα τών 
δύο (2) έπιτυχόντων, ώς καί απάντων τών λαβόντων ψήφον 
λοιπών υποψηφίων κατά τήν σειράν τήν προσδιοριζομένην 
έκ τού άριθμοΰ τών παρ’ έκάστω ληφθέντων ψήφων, χαρα¬ 
κτηριζόμενων έν προκειμένη) ώς έπιλαχόντων καί ούχί ώς 
άποτυχόντων, έν όψει τής δυνατότητος τής παρ’ αύτών 
κατ’ άρθρον 10 παρ. 7 τού παρόντος αύτοδικαίας καταλή- 
ψεως τής θέσεως τοϋ έργατικοΰ έκπροσώπου ή τοϋ άναπλη- 
ρωτοϋ του. Καί τό πρακτικόν τούτο ύπογράφεται κατά ώς 
άνω έν παρ. 4 τοϋ παρόντος άρθρου οριζόμενα. Άντίγρα- 
φον ή άκριβές άπόσπασμα τούτου περιλαμβάνον τούς άνα- 
κηρυχθέντας ώς έπιτυχόντας ώς καί πλήρη πίνακα τών 
λαβόντων ψήφον λοιπών υποψηφίων (έπιλαχόντων) κατά 
σειράν έπιτυχίας αύτών, καί μετ’ άναφοράς, τοϋ παρ’ έκά¬ 
στου ληφθέντος άριθμοΰ ψήφων, κοινοποιείται μέχρι καί 
τής έπιούσης τής άνακηρύξεως τών έπιτυχόντων ήμέρας, 
έπί άποδείξει, μερίμνη τοϋ Προέδρου τής Εφορευτικής 
Επιτροπής, είς τον Πρόεδρον τού Διοικητικού Συμβουλίου 
τής ΑΕ-ΗΣΑΠ ώς καί είς τούς δύο έκλεγέντας καί δημο¬ 
σιεύεται δι’ άναρτήσεώς του έν άντιγράφοις κατά τά έν παρ. 
2 τού άρθρου 1 τού παρόντος οριζόμενα, έντός τής αύτής 
προθεσμίας. 

9. Είς οίανδήποτε περίπτωσιν ίσοψηφίαςή κατάταξις είς 
τον πίνακα έπιτυχίας τοϋ πρακτικού τής παρ. 8 τοϋ παρόν¬ 
τος άρθρου γίνεται διά κληρώσεως μεταξύ τών ίσοψηφούν- 
των, διενεργουμένης ύπό τής Εφορευτικής Επιτροπής, εί 
δυνατόν παρουσία τών ένδιαφερομένων ή τών έκπροσώπων 
των, γιγνομένης άντιστοίχου μνείας είς τό Πρακτικόν. 

10. Τόν άνακηρυχθέντα ώς επιτυχόντα αιρετόν εκπρό¬ 
σωπον τών έργαζομένων ώς καί τόν άναπληρωτήν αύτοΰ, 
ή Εφορευτική Επιτροπή έφοδιάζει διά σχετικής βεβαιώσεως 
αύτής περί τής σειράς κατατάξεώς των καί τού άριθμοΰ 
τών παρ’ αύτών ληφθέντων ψήφων, έκδιδομένης έπί τή 
βάσει τού κατά τήν παρ. 8 τού παρόντος άρθρου πρακτικού 
καί χορηγουμένης μέχρι καί τής έπιούσης άπό τού πέρατος 
τής έκλογής. Ανάλογος βεβαίωσις χορηγείται παρά τής 
Εφορευτικής Επιτροπής, τή αιτήσει των, ύποβαλλομένης 
έντός διημέρου άπό τού πέρατος τής έκλογής, καί είς τούς 
έπιλαχόντας, έντός τριών (3) ήμερών άπό τής υποβολής. 

Αί περί ών πρόκειται, βεβαιώσεις δύναται νά υπογράφονται 
και παρά μόνου τοϋ δικαστικού αντιπροσώπου. 

"Αρθρον 9. 

Ακυρότητες. 

1. 'Η προσωρινή έπίλυσις των κατά την διαδικασίαν 
έν γένει της έκλογής άνακυπτόντων θεμάτων καί έν γένει 
αμφισβητήσεων, γίνεται κατά τάς διατάξεις των άρθρων 
5 παρ. 4, 4 παρ. 2 καί 7 παρ. 4, ώς ανωτέρω. 

2. Πάσα παράβασις των διατάξεων των άρθρων 1 εως 8 
τοϋ παρόντος δυναμένη νά έχη εις έκάστην συγκεκριμένην 
περίπτωσιν επιρροήν έπί τό αποτέλεσμα της εκλογής, συνε¬ 
πάγεται τήν, είτε σχετικήν ώς προς τινα των υποψηφίων, 
εΐτε ολικήν, άντιστοίχως κατά περίπτωσιν, ακυρότητα 
αύτής. 

ν Αρθρον 10. 

Θητεία έκλεγέντων. Απώλεια αξιώματος. 

Διαδοχή. Άντικατάστασις. 

1. Ή θητεία των κατά τά ανωτέρω έκάστοτε εκλεγό¬ 
μενων καί των έν γένει οπωσδήποτε κατά νόμον άναδει- 
κνυομένων Εργατικών Εκπροσώπων καί άναπληρωτών 
των, είναι τριετής άρχομένη από της ήμέρας της έκλογης 
ή της κατ’ άρθρον 5 παρ. 1 έδάφιον εκτον τοϋ Ν.1074/80 
ύποδείξεώς των, άντιστοίχως καί λήγουσα μετά πάροδον 
τριετίας έπ’ αύτης. Ή θητεία των τυγχάνει ανεξάρτητος 
της θητείας των μελών τοϋ Διοικητικού Συμβουλίου τών 
ΗΣΑΓΙ καί δέν συσχετίζεται χρονικώς, δυναμένη νά μή 
συμπίπτη κατά τήν έναρξιν καί τον τερματισμόν της προς 
αύτήν. 

2. Επικείμενης έκάστοτε τής κατά τήν προηγουμένην 
παράγραφον λήξεως τής θητείας τών έργατικών έκπροσώ- 
πων, τό Διοικητικόν Συμβούλιου τής Α.Ε., Η.Σ.Α.Π. ύπο- 
χρεοϋται κατά τά έν παρ. 5 τοϋ άρθρ. 1 τοϋ παρόντος ορι¬ 
ζόμενα εις τήν κίνησιν δύο (2) μήνας προ αύτής τής διαδι¬ 
κασίας τοϋ έκτου έδαφίου καί έν αποτυχία ταύτης τής τοϋ 
έδαφίου εβδόμου τής παρ. 1 τοϋ άρθρου 5 τής από 10-12/ 
2/76 Πράξεοος Νομοθετικού Περιεχομένου τοϋ Προέδρου 
τής Δημοκρατίας, ώς ή παράγραφος αΰτη άντικατεστάθη 
κατά τά ανωτέρω. 'Η διάταξις τής παρ. 2 τοϋ άρθρου 96 
τοϋ Α.Κ. ισχύει άναλόγως καί έν προκειμένω. 

3. 'Η άσκησις τών καθηκόντων τών έκπροσωπων τών 
έργαζομένων παρά τώ Διοικητικώ Συμβουλίω τής λ.Ε. 
ΗΣΑΠ τυγχάνει υποχρεωτική ή δε κατά τά ανωτέρω 
εκλογή τών παρά τής γενικής συνελεύσεως δέν χρήζει οιασ- 
δήποτε, αποδοχής, προσδίδουσα αύτοδικαίως εις τους εκ- 
λεγέντας τήν ιδιότητα τών παρά τώ Δ.Σ. τής Εταιρείας 
έκπροσώπων τών έργαζομένων. 

4. 'Ο έκλεγείς έκπρόσωπος τών έργαζομένων και ο ανα¬ 
πληρωτής τούτου, νομιμοποιούνται προς άσκησιν τών αν¬ 
τιστοίχων δικαιωμάτων καί αρμοδιοτήτων των, απο τών 
κατά τήν παρ. 8 τοϋ άρθρου 8 του παρόντος κοινοποιήσεων 
πρός τό Δ.Σ. τής ΑΕ-ΗΣΑΠ ή τής προσαγωγής τής σχετι¬ 
κής έν παρ. 10 τοϋ αύτοΰ άρθρου βεβαιώσεως. Εν περι- 
πτώσει ΰποδείξεώς των κατά τήν διάταξιν τοϋ έκτου εδα¬ 
φίου τής παρ. 1 τοϋ άρθρου 5 τοϋ Ν. 1074/80, νομιμοποιούν¬ 
ται από τής αντιστοίχου, κατά τρόπον άναλογον γνωστο- 
ήσεως πρός τήν Εταιρείαν τούτου. Οδτοι εξακολουθούν να 
δικαιούνται καί νά ύποχρεοΰνται εις τήν άσκησιν τών καθη¬ 
κόντων μέχρι τής διά τινα των εν παρ. 5 του παρόντος 
άρθρου άναφερομένων λόγων, καί έν γενει, απώλειας της 
αντιστοίχου ΐδιότητος. 

5. 'Η ίδιότης τοϋ έκπροσώπου τών εργαζόμενων παρα τω 
Δ.Σ. τής ΑΕ-ΗΣΑΠ, ώς καί τοϋ άναπληρωτοΰ του, έκ- 
λείπει καί προ τής κατά τήν παρ. 1 του παρόντος άρθρου 
λήξεως τής θητείας των, έν περιπτωσει λυσεως καθ οιον- 
δήποτε τρόπον τής μετά τής Α.Ε.-ΗΣΑΠ εργασιακής των 
σχέσεως, άποχωρήσεως ή τελεσίδικου κατ άρ. 88 Α.Κ. 


διαγραφής των έκ τοϋ σωματείου εις δ άνήκον χωρίς νά 
έπακολουθήση άμεσος καί νομότυπος έγγραφή των εις έτερον 
σωματεϊον τοϋ προσωπικού τής Εταιρείας, παραιτήσεως 
άπό τοϋ αξιώματος, σχετικής ώς πρός αύτούς ή έν δλω 
τελεσιδίκου άκυρώσεως τής εκλογής κατά τό άρθρον 9, ή 
ίατρικώς άρμοδίως βεβαιουμένης άνικανότητος πρός άσκησιν 
τών άνατεθέντων καθηκόντων. 

6. Αί έννομοι συνέπειαι τής άπωλείας τής κατά τήν προη¬ 
γουμένην παράγραφον ΐδιότητος, έπέρχονται άπό τής έπε- 
λεύσεως τοϋ άντιστοίχου γεγονότος, πλήν τών κατά τά ώς 
άνω περιπτώσεων άπολύσεως, διαγραφής έκ τών σωματείων, 
καί τής άκυρώσεως τής έκλογής, οπότε αΰται άρχονται ώς 
πρός μέν τούς άπολέσαντας τήν ιδιότητα τών έργαζομένων 
έκπροσώπων, άπό τής έπί άποδείξει, πρός αύτούς κοινο- 
ποιήσεως τοϋ οικείου περί τούτου έγγράφου, ώς πρός δέ 
τήν ΑΕ-ΗΣΑΠ άπό τής πρός αύτήν άντιστοίχου κοινο- 
ποιήσεως, πλήν τής περιπτώσεως τής παρ’ αύτής καταγγε¬ 
λίας τής σχέσεως έργασίας μετά τοϋ έργαζομένου έκπρο¬ 
σώπου, οπότε άπέρχονται άπ’ αύτής. 

7. 'Η άντικατάστασις πάντων τών κατά παρ. 5 τοϋ 
παρόντος άρθρου άπερχομένων, έκπιπτόντων κλπ, ώς καί 
τών άποβιούντων, γίνεται κατ’ άρχήν κατά τάς διατάξεις 
τοϋ έκτου έδαφίου τής παρ. 1 τοϋ άρθρου 5 τής άπό 10-12/ 
2/76 Π.Ν.Π.Π.Δ. τών σωματείιον ένεργούντων καί αύτε- 
παγγέλτως κατά περίπτωσιν. Έφ’ όσον δέν έπιτευχθή 
έντός δεκαημέρου άπό τής κενώσεως τής άντιστοίχου θέσεως 
ή κατά τήν διάταξιν ταύτην καθ’ ομοφωνίαν πάντων τών 
σωματείων, ύπόδειξις τών νέων έργατικών έκπροσώπων, 
εις μέν τάς περιπτώσεις κανονικής λήξεως τής θητείας τών 
άπερχομένων ή ολικής άκυρώσεως τής έκλογής, τούς νέους 
έκπροσώπους τών έργαζομένων εκλέγει κατά τήν όριζομέ- 
νην έν τώ παρόντι διαδικασίαν ή Κοινή γεν. συνέλευσις 
τών μελών πάντων τών σωματείων τοϋ προσωπικού τής 
Εταιρείας κατά τήν διάταξιν τοϋ εβδόμου έδαφίου τής αύτής 
ώς άνω παραγράφου, εις δέ τάς λοιπάς περιπτώσεις αι 
άντίστοιχοι θέσεις πληροΰνται αύτοδικαίως έκ τοϋ έπί τριε¬ 
τίαν άπό τής έκλογής ΐσχύοντος πίνακος τοϋ πρακτικού 
τής παρ. 8 τοϋ άρθρου 8 τοϋ παρόντος κατά τήν έν αύτώ 
έμφαινομένην σειράν επιτυχίας αύτών, τοϋ τακτικού εκπρο¬ 
σώπου άντικαθισταμένου ύπό τοϋ άναπληρωτοΰ του, τούτου 
παρά τοϋ πρώτου έπιλαχόντος, τοϋ τελευταίου παρά του 
δευτέρου έπιλαχόντος κ.ο.κ. Έφ’ οσον τό τελευταίος τοΰτο 
δέν καθίσταται δυνατόν λόγιο ιδία μη υπαρξεως, ακυρωσεως, 
άνεπαρκείας, έξαντλήσεως ή άποκλεισμοΰ έν όμοφωνιμ 
παρά πάντων τών σ&ιματείο^ν τής ώς πρός τινά μόνος ή εν 
δλω ισχύος αύτοΰ, οί νέοι εκπρόσωποι εκλέγονται παρα τής 
γενικής συνελεύσεως κατά τό προηγούμενων έδάφιον, ΐσχύον¬ 
τος έφ’ εξής τοϋ άντιστοίχου νέου κατά τήν παρ. 8 τοϋ 
άρθρου 8 τοϋ παρόντος πίνακος. 

8. Τά ύπό τών διατάξεων τοϋ παρόντος έν γένει οριζόμενα 
περί τής συγκλήσεως τών προθεσμιών τής λειτουργίας κλπ. 
τής γεν. συνελεύσεως ισχύουν καί προκειμένου περί τών 
έν παρ. 7 τοϋ παρόντος άρθρου γεν. συνελεύσεων. Η διατα- 
ξις τ ή ς παρ. 2 τοϋ άρθρου 96 τοϋ Α.Κ. ισχύει καί έν προ¬ 
κειμένω. 

9. Ή θητεία τών μέν κατά τήν παρ. 7 τοϋ παρόντος 
άρθρου ύποκαθισταμένων κατ έφαρμογην τοϋ πίνακος τοϋ 
πρακτικού τής παρ. 8 τοϋ άρθρου ^8 τοϋ παρόντος ^εΐς την 
θέσιν τών άπερχομένων λήγει καθ ον χρονον θα εληγε η 
θητεία έκείνων, τών δέ παρά τών σωματείων ή τής γεν. 
συνελεύσεως άναδεικνυομένων νέων έκπροσώπων τυγχάνει 

τριετής. , * , 

10. Έν περιπτώσει λήξεως τής^ θητείας των η παραιτή- 
σεώς των έκ τοϋ άξιώματος, οί έκπρόσωποι τώς εργαζο¬ 
μένων δικαιούνται καί ύποχρεοΰνται εις άσκησιν τών ^καθη¬ 
κόντων των μέχρι τής άναλήψεως τούτων παρά των εις 
άντικατάστασίν των καθ’ οίονδηποτε τρόπον κατα την παρ. 
7 άναδεικνυομένων. 

11. 'Ο έκπρόσωπος τών έργαζομένων καί έ αναπληρω¬ 
τής του άπολαμβάνουν τής προστασίας τών άρθρων Μι,Δί 

καί 28 του ν.330/76 καί 2,3,4 καί 5 τοΰ α.ν. 1803/1951, 
έξομοιούμενοι εν προκειμένω προς συνδικαλιστικά στελέχη 
εχοντα την ιδιότητα Προέδρου σωματείου αριθμητικής 
δυνάμεως άνω των έκατό μελών. 

12. Άμφότεροι οί ώς άνω εκπρόσωποι κέκτηνται άπαντα 
τά δικαιώματα μέλους τοϋ Διοικητικού Συμβουλίου της 
Α.Ε.-ΗΣΑΠ, έν αναφορά προς τά αντίστοιχα, άπασχολοΰντα 
τό Δ.Σ. θέματα έφ’ ών δικαιούνται συμμέτοχης εις τάς 
οικείας συνεδριάσεις αύτοΰ. 

"Αρθρον 11. 

Άρχεϊον γενικών συνελεύσεων. 

Τά αρχεία των περί ών ανωτέρω γενικών συνελεύσεων 
καί τά έν γένει στοιχεία καί τό υλικόν της εκλογής (πρακτι¬ 
κά, πρωτόκολλα, πίνακες διαλογής, ψηφοδέλτια, φάκελλοι, 
ανακοινώσεις, σφραγίς κλπ.) άσφαλίζονται καί παοαδίδον- 
ται έντός της επομένης από της ημέρας συντάξεως τοϋ 
κατ’ άρθρον 8, παρ. 8 τοΰ παρόντος πρακτικού, υπό της 
Εφορευτικής Επιτροπής ή έν απουσία των μελών αυτής 
καί μόνον τοΰ δικαστικοΰ αντιπροσώπου, συντασσομένου 
πρακτικοΰ παραδόσεως καί παραλαβής, εις την οικείαν 
υπηρεσίαν τής γραμματείας τοΰ Πρωτοδικείου Αθηνών. 
Αντίγραφα έκ των αρχείων τούτων χορηγούνται παρά τής 
γραμματείας τοΰ δικαστηρίου προς άπαντα εχοντα εννομον 
συμφέρον, περιλαμβανόμενης καί τής Α.Ε.-ΗΣΑΠ, τή 
αιτήσει των ένδιαφερομένων άτελώς. 

"Αρθρον 12. 

Δαπάναι γενικής συνελεύσεως. 

Λί έν γένει δαπάναι λειτουργίας μισθώσεως αιθουσών, 
προμήθειας έκλογικοΰ ύλικοΰ, κοινοποιήσεων κλπ. τής γεν. 
συνελεύσεως βαρύνουν την Α.Ε.-ΗΣΑΠ πλήν προηγουμέ¬ 
νου ομοφώνου αποκλεισμού τής ισχύος τοΰ πίνακος τής παρ. 
8 τοΰ άρθρου 8 τοΰ παρόντος γεν. συνελεύσεων, έφ’ ών 
βαρύνουν κατά τό ήμισυ την Εταιρεία καί κατά τό ήμισυ 
τά σωματεία τοΰ προσωπικού κατά λόγον τής αριθμητικής 
εις μέλη δυνάμεως έκάστου. 

"Αρθρον 13. 

Παράλληλος ισχύς ετέρων διατάξεων. 

Αί διατάξεις τής κειμένης περί επαγγελματικών σωμα¬ 
τείων καί δή περί αρχαιρεσιών αυτών, νομοθεσίας έφαρμό- 
ζονται συμπληρωματικώς άναλόγως έν προκειμένω έφ’ όσον 
δέν άντίκεινται καί καθ’ ά συμβιβάζονται προς τάς διατά¬ 
ξεις τοΰ παρόντος. 

Εις τον 'Τπουργόν Συγκοινωνιών, άναθέτομεν την δη- 
μοσίευσιν καί έκτέλεσιν τοΰ παρόντος Διατάγματος. 

Έν Άθήναις τή 28 Σεπτεμβρίου 1981 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΣΥΓΚΟΙΝΩΝΙΩΝ 

ΓΕΏΡΓΙΟΣ ΠΑΝΑΓΙΩΤΟΠΟΥΛΟΣ 


ΑΠΟΦΑΣΕΙΣ 

- ( 2 ) 

Περί κανονισμού σχετικά μέ την λειτουργίαν καί τό έπιτό- 
κιον τών εν 'Ελλάδι καταθέσεων όψεως εις μετατρέψιμους 
δραχμάς. 

(Απόσπασμα Πρακτικών τής ύπ’ άριθ. 277/14.8.1981 
συνεδριάσεως τής Υποεπιτροπής Πιστώσεων). 

ΝΟΜΙΣΜΑΤΙΚΗ ΕΠΙΤΡΟΠΗ 

'Η Υποεπιτροπή Πιστώσεων λαβοΰσα ύπ’ οψιν : 

α) Τό γενικώς ίσχΰον καθεστώς λειτουργίας καί τά μέχρι 
τοΰδε εφαρμοζόμενα έπιτόκια έπί τών έν θέματι λογαριασμών 
ώς ταΰτα καθορίζονται βάσει τών οικείων άποφάσεων (Ν.Ε. 
1097/1/22.5.59, ΤΠ 1861/43/25.2.71, Ν.Ε. 290/1/17.4.80 


καί ΤΔΣ 619/15/5.6.81) καί εΐδικώτερον : ι) ότι οί έν 
λόγω λογαριασμοί δέν έπιτρέπεται νά παρουσιάζουν χρεωστι¬ 
κόν υπόλοιπον καί ιι) ότι τό έφαρμοστέον έπιτόκιον έπί τών 
πιστωτικών υπολοίπων είναι γενικώς 1,5 % έτησίως, έξαι- 
ρέσει τών περιπτώσεων καταθέσεων έπ’ όνόματι πιστωτι¬ 
κών ιδρυμάτων τής αλλοδαπής καί Όργανισμών ή Επιτρο¬ 
πών τών Ευρωπαϊκών Κοινοτήτων, εις τάς οποίας τό έπιτό¬ 
κιον είναι έλευθέρως διαπραγματεύσιμον. 

β) Τάς απόψεις της Τραπέζης τής Ελλάδος (Διευθύνσεως 
Αγοράς Συναλλάγματος) εις δ,τι άφορά τάς διαπιστουμένας 
περιπτώσεις αντικανονικής λειτουργίας τών άνωτέρω λογα¬ 
ριασμών καί τάς ένδεικνυομένας έν προκειμένω κυρώσεις, 
άπεφάσισε τροποποιούσα καί συμπληροΰσα τάς προανα- 
φερθείσας προγενεστέρας σχετικάς έπί τοΰ θέματος αποφά¬ 
σεις, τά κάτωθι : 

1. Καθορίζει εις 1,5 % έτησίως, άνευ δυνατότητος δια- 
πραγματεύσεως, τό έπιτόκιον τών λογαριασμών καταθέ¬ 
σεων όψεως εις μετατρέψιμους δραχμάς, περιλαμβανομένων 
καί τών λογαριασμών έπ’ όνόματι Τραπεζικών 'Ιδρυμάτων. 

2. Κατ’ έξαίρεσιν παρέχει εις τάς Τραπέζας την ευχέρειαν 
έλευθέρας διαπραγματεύσεως τοΰ έπιτοκίου διά καταθέσεις 
όψεως εις μετατρέψιμους δραχμάς έπ’ όνόματι τών πάσης 
φύσεως Διεθνών Όργανισμών εις τούς οποίους μετέχει ή 
χώρα μας. Οί σχετικοί τόκοι, έφ’ όσον δέν χρησιμοποιούνται 
διά τάς έν Έλλάδι άνάγκας τών Όργανισμών τούτων, επι¬ 
τρέπεται όπως έξάγωνται εις την άλλοδαπήν διά χορηγή- 
σεως κρατικού συναλλάγματος. 

3. Καθιερώνει την ύποχρέωσιν τών δεχομένων τάς έν 
έπικεφαλίδι καταθέσεις Τραπεζών όπως συνομολογούν 
μέ τούς καταθέτας ποινικήν ρήτραν υπέρ τοΰ Ελληνικού 
Δημοσίου άνερχομένην εις 20 % έτησίως έπί τοΰ τυχόν, 
κατά παράβασιν τής σχετικής άποφάσεως, έμφανιζομένου 
χρεωστικού υπολοίπου τών έν λόγω λογαριασμών, 

4. Εξουσιοδοτεί την Τράπεζαν της Ελλάδος (Διεύθυνσιν 
Αγοράς Συναλλάγματος) όπως, είς περιπτώσεις λογα¬ 
ριασμών οί όποιοι συστηματικώς καί κατ’ έπανάληψιν 
έμφανίζουν σημαντικοΰ-κατά την κρίσιν της-όψους χρεω¬ 
στικά υπόλοιπα, έπιβάλλη τό κλείσιμον τών λογαριασμών 
τούτων διά ώρισμένον ή άόριστον χρονικόν διάστημα καί νά 
άπαγορεύη τό άνοιγμα ύπό τοΰ αύτοΰ προσώπου αντιστοί¬ 
χου λογαριασμού είς έτέραν Τράπεζαν. 

'Η παροΰσα άπόφασις δέον όπως δημοσιευθή είς την Εφη¬ 
μερίδα τής Κυβερνήσεως (Τεΰχος Α'). 

Άθήναι, 2 Σεπτεμβρίου 1981 

Ό Διευθυντής 
ΔΗΜ. Γ. ΚΑΛΟΔΟΤΚΑΣ 


(3) 

Περί χρηματοδοτήσεως τών οίνοποιητικών βιομηχανιών 
(Συνεταιριστικών καί Ιδιωτικών) διά την αγοράν στα- 
φυλών). 

(Απόσπασμα Πρακτικών τής ύπ’ άριθ. 334/11.9.81 συνε- 
δριάσεως τής Νομισματικής Επιτροπής) : 

ΝΟΜΙΣΜΑΤΙΚΗ ΕΠΙΤΡΟΠΗ 

'ΙΙ Νομισματική Επιτροπή, λαβοΰσα ύπ’ οψιν : 

α) τάς ύπ’ άριθ. 1706/3.9.81, καί 1722/11.9.81 άποφά- 
σεις τής Οικονομικής Επιτροπής, καί 

β) τήν ανάγκην τής έξασφαλίσεως χρηματοδοτικών πό¬ 
ρων διά τήν άπορρόφησιν τής τρεχούσης παραγωγής στα- 
φυλών προς οΐνοποίησιν, άπεφάσισε τά κάτωθι : 

1. Εγκρίνει τήν έκ μέρους τών Εμπορικών Τραπεζών 
καί τής Αγροτικής Τραπέζης τής Ελλάδος χορήγησιν 
είς τάς οίνοποιητικάς βιομηχανίας (Ίδιωτικάς καί Συνεται- 
ριστικάς) πού διαθέτουν συστηματικά οινοποιεία (και 
ούχί απλώς πατητήρια) δανείων διά τήν άγοράν σταφυλών 
ύπό τούς άκολούθους όρους : 

α) Τό ύψος τοΰ εις έκάστην δικαιούχον έπιχείρησιν χο- 
ρηγηθησομένου δανείου θά προσδιορίζεται βάσει των πρα¬ 
γματοποιούμενων αγορών σταφυλών μέ τιμήν ή οποία θά 
αντιστοιχεί κατά κιλόν σταφυλών εις 11/12 δραχμής άνά 
βαθμό Βε. 

β) Ή δανειοδοτουμένη έπιχείρησις δέον όπως έκχωρήση 
εις τήν δανείστριαν Τράπεζαν ολόκληρον την άξίαν τών προ¬ 
ϊόντων πού θά παράγη, ή δέ έκτασις τής ένεχυριάσεως τών 
άντιστοίχως παραγομένων οΐνικών προϊόντων άπόκειται εις 
την κρίσιν τών χρηματοδοτουσών Τραπεζών. 

γ) Τά έν λόγω δάνεια θά καταβάλλονται υπό τών χρη¬ 
ματοδοτουσών Τραπεζών εις τούς παραγωγούς (εΐτε άπ’ 
ευθείας εΐτε μέσω τής Αγροτικής Τραπέζης τής Ελλάδος) 
διά τής έκδόσεως άντιστοίχων επιταγών εις διαταγήν αυ¬ 
τών (ή διγράμμων επιταγών) καί τής παραλαβής εξοφλητι¬ 
κών άποδείξεων έπισυναφθησομένων εις τά λοιπά δικαιο?κ>- 
γητικά τών δανείων. 

δ) Ή διάρκεια τών βάσει τής παρούσης άποφάσεως χο- 
ρηγηθησομένων δανείων ορίζεται εις 18 μήνας άπό τής άνα- 
λήψεώς των καί τό έπιτόκιον εις 12 % έτησίως. 

ε) Αί τυχόν άναγκαΐαι λεπτομέρειαι διά τήν χορηγησιν 
τών έν λόγω δανείων καί τήν διασφάλισιν τών δικαιούχων 
παραγωγών θέλουν καθορισθή δι’ άποφάσεων τοΰ "Υπουρ¬ 
γού Γεωργίας. 

στ) Αί μέχρι τοϋδε πραγματοποιηθεΐσαι χοηγήσεις δια 
τήν χρηματοδότησιν τής αγοράς σταφυλών εξοφλούνται 
μέσω τής διά τής παρούσης έγκρινομένης χρηματοδοτη- 
σειος. 

Αί τυχόν καταβληθεϊσαι υπό τών οίνοποιητικών ριομηχα- 
νιών προκαταβολαί εις τούς παραγωγούς θα συμψηφί¬ 
ζονται μέ τό εις αυτούς καταβλητέου ποσον, μειουμενης 
ίσοπόσως τής ύπό τών Τραπεζών διενεργουμενης υπέρ 
αύτών δεσμεύσεως. 'Ο ώς άνω συμψηφισμός θα λαμβανη 
χώραν άμα τή υποβολή, ύπό τών έν λόγω επιχειρήσεων, 
υπευθύνου δηλωσεως (Ν. Δ. 105/69) διά τής οποίας θα 
βεβαιοΰται τό ύψος τών καταβληθεισών προκαταβολών. 

2. Ή χρηματοδήτησις τών οίνοποιητικών βιομηχανιών 
διά τήν κάλυψιν τών λοιπών δαπανών παραγωγής οίνου 
διενεργεΐται καί βάσει τών έν ίσχύι αποφάσεων χρηματο- 
δοτήσεως τών γεωργικών βιομηχανιών ως και των περί 
χρηματοδοτήσεο/ς καί προχρηματοδοτησεως τών εξαγωγών 
διατάξεων. 

'Η παρούσα άπόφασις δέον όπως δημοσιευθή εις την Εφη¬ 
μερίδα τής Κυβερνήσεως, (τεύχος Α'). 

’Αθήναι, 22 Σεπτεμβρίου 1981 

'Ο Διευθυντής 
ΔΙίΜ. Γ. ΚΑΛΟΔΟΥΚΑΣ 


(4) 

Περί ρυθμίσεως βιοτεχνικών χρεών. 
(Απόσπασμα Πρακτικών τής ύπ’ άριθ. 334/11.9.81 συνε- 
δριάσεως τής Νομισματικής Επιτροπής). 

ΝΟΜΙΣΜΑΤΙΚΗ ΕΠΙΤΡΟΠΗ 


'Η Νομισματική Επιτροπή, λαβοΰσα υπ οψιν . 

α) Τάς συνθήκας εις τον τομέα τής βιοτεχνίας, και ^ 
β) Τήν σκοπιμότητα τής παροχής ώρισμενων πιστωτικών 
διευκολύνσεων προς περαιτέρω ένίσχυσιν τών αναπτυςιακων 
προσπαθειών εις τον βιοτεχνικόν τομέα, απεφασισε τα ακό¬ 
λουθα : 


1. Αί ληξιπρόθεσμοι, εις τό τέλος τοΰ 1980, πάσης φύ- 
σεως όφειλαί προς Τραπέζας έκ δανείων (και τών επ αυτών 
τόκων), χορηγηθέντων είς βιοτεχνικάς επιχειρήσεις κατα 

τάς διατάξεις τών ύπ’ άριθ. 1421/1/1966 και 197/11/1978 
άποφάσεων τής Νομισματικής Επιτροπής ως καρτών τρο- 
ποποιητικών αύτών άποφάσεων, ενοποιούνται εις έν αν-ιο.» 
υπό τούς ακολούθους όρους : 


α) Πρό τής ένοποιήσεως διαγράφεται υπό τών Τραπεζών, 
υπέρ τών οφειλετών βιοτεχνών, τμήμα τών τόκων άντιστοι- 
χοΰν εις τήν διαφοράν μεταξύ τών όφειλομένων τήν 31.12. 
1980 τόκιυν υπερημερίας καί τών αντιστοίχων τόκων οι όποιοι 
θά είσεπράττοντο έάν έφηρμόζοντο τά συμβατικά επιτόκια. 

β) Τό έκ τής ένοποιήσεως προκΰπτον δάνειον διαιρείται 
είς δύο τμήματα, έξ ών τό εν περιλαμβάνει τά ποσά τά όποια 
προέρχονται έκ καθυστερήσεως κεφαλαίου καί τό άλλο έκ 
καθυστερουμένων τόκων (μετά τήν άφαίρεσιν τών κατά τό 
προηγούμενου εδάφιου ποσών). Τό πρώτον έκ τών ανωτέρω 
τμημάτων τοΰ δανείου έκτοκίζεται πρός τό ίσχύον έπιτό¬ 
κιον διά τά ρυθμιζόμενα δάνεια τής βιοτεχνίας (14%), ένφ 
τό δεύτερον είναι άτοκον. 

γ) Άμφότερα τά ώς άνω τμήματα τών ένοποιουμένων 
οφειλών έξοφλοΰνται συγχρόνως είς πέντε (5) ΐσας έτησίας 
δόσεις, έξ ών ή πρώτη είναι καταβλητέα είς τό τέλος τοΰ 
έτους 1982. Αί δόσεις τοΰ εντόκου τμήματος τοΰ δανείου είναι 
τοκοχρεωλυτικαί. 

δ) 'Η ένοποίησις γίνεται αυτομάτως διά τμήμα ληξι¬ 
προθέσμου κεφαλαίου μέχρι δρχ. 1. - έκατ. έν συνόλιρ κατά 
έπιχείρησιν, μετά τών άναλογούντων όφειλομένων τόκων. 
'Η αίτοΰσα τήν ρύθμισιν βιοτεχνία θά πρέπει νά ύποβάλη 
υπεύθυνον δήλωσιν περί τοΰ ότι δέν έχει ζητήσει αντίστοιχον 
ρύθμισιν διά χρηματοδόσησίν της από άλλην Τράπεζαν ή 
ότι, όμοΰ μέ τά ρυθμιζόμενα άπό άλλες Τράπεζες ποσά, ή 
αίτουμένη ρύθμισις δέν υπερβαίνει τό 1 - έκατ. δρχ. Αντί¬ 
γραφα τών δηλώσεων αύτών θά άποστέλλωνται πρός έλεγχον 
άπό τάς χρηματοδοτούσας Τραπέζας είς τάς αρμόδιας *Γ- 
ποεπιτροπάς Βιοτεχνικών Πιστώσεων. Είς τάς αύτάς 'Υποε- 
επιτροπάς θά άναγγέλεται έπίσης τό ύψος τών ρυθμισθέντων 
δανείων. 

Διά τό τυχόν πέραν τών δρχ. 1. - έκατ. τμήμα ληξιπρο¬ 
θέσμου κεφαλαίου καί μέχρι ποσοΰ δρχ. 2. - έκατ. ή ένοποίη- 
σις γίνεται έφ’ όσον ή χρηματοδοτούσα Τράπεζα πείθεται 
ότι ό χρηματοδοτούμενος δέν ήδυνήθη νά έξοφλήση έγκαίρως 
τήν υποχρέωσίν του διά πραγματικούς λόγους. 

Έάν ή Τράπεζα έχει άμφιβολίας ώς πρός τό δικαιολογη¬ 
μένου ή μή τής καθυστερήσεως ή έάν τό αίτούμενον πρός 
ρύθμισιν ποσόν υπερβαίνει τάς δρχ. 2 - έκατ. (δι 5 όφειλάς 
είς τό σύνολον τοΰ τραπεζικού συστήματος) τότε τό θέμα 
διαβιβάζεται πρός κρίσιν είς τήν οίκείαν 'Υποεπιτροπήν 
Βιοτεχνικών Πιστώσεων. 

2. Βιοτεχνικαί έπιχειρήσεις τών όποίιυν αί όφειλαί πρός 
Τραπέζας έχουν ύπαχθή είς άλλην ρύθμισιν δύνανται νά 
έπιλέξουν τήν παροΰσαν, παραιτούμεναι τής έτέρας ρυθμί- 
σεως. Ληξιπρόθεσμοι, κατά τήν 31.12.80, δόσεις έκ προη¬ 
γούμενης ρυθμίσεως υπάγονται είς τήν παροΰσαν ένοποίη- 
σιν άνευ ανατροπής τών όρων τής προηγηθείσης ρυθμίσεως. 

3. Τυχόν γενόμεναι, έντός τοΰ 1981 καταβολαί, πρός 
Τραπέζας έναντι ληξιπροθέσμων μέχρι τό τέλος τοΰ 1980 
οφειλών, θεωρούνται ώς γενόμεναι έναντι οφειλών ληγουσών 
έντός τοΰ 1981. Έάν μετά τήν έξόφλησιν τών τελευταίων 
τούτων οφειλών παραμένει υπόλοιπον, τοΰτο άγεται είς 
έξόφλησιν τών μέχρι τέλους 1980 ληξιπροθέσμων οφειλών. 

4. Καθυστέρησις πέραν τοΰ 3μήνου, τής καταβολής δό- 
σεως προκυπτούσης έκ τής κατά τήν παροΰσαν ρύθμισιν 
χρεών, έχει ώς συνέπειαν νά καθίσταται αμέσως ληξιπρό¬ 
θεσμον καί άπαιτητόν ολόκληρον τό ποσόν τών ρυθμισθεισών 
οφειλών. 

5. Παρέχεται ή σύμφωνος γνώμη τής Νομισματικής 
Έπιτοοπής πρός τον Υπουργόν τών Οικονομικών διά την 
παροχήν τής έγγυήσεως του Ελληνικού Δημοσίου προς τας 
Τραπέζας, διά τάς ένοποιουμένας όφειλάς, ώς ακολούθως : 

α) Μέχρι ποσού ίρχ. 1 έκατ. ενοποιούμενων οφειλών κε¬ 
φαλαίου καί τών άναλοιγσόντων τόκον/, κάλυψις ποσοστού 
100% αϊτών. 

β) Διά τό πέραν τών δρχ. 1 έκατ. ποσόν και μέχρι 5ρχ. 2 
έκατ. κεφαλαίου, πλέον τών άναλογούντων τόκων, καλυψις 
ποσοστού 80%. 

γ) Διά το έχί χλέον χοσόν .χάλυψις χοσοστοΰ 66%. 

Τα χασά των κατά τα ώς άνω παρεχόμενων εγγυήσεων τοΰ 
'Ελληνιχοδ Δηίμοσίαυ &ά «ωνοχολογίζωντα! κατά τον χροσϊιο- 
οισϋόν τής έκτάσεως τής έγγοήσεως τοΰ 'Είλληνικοΰ Δημοσίου 
ϊίά τά χορηγούμενα, εις τά χλαίτια τής ΝΒ. 197/11/1678 
άχοφάσεως. νέα δάνεια. 

6. Εις τάς χρηματοδοτούσας Τραπέζας καταβάλλονται 
χρεώσει τοΰ Λογαριασμού τοΰ Ν. 128/75 : 

α) Τά διαγραφόμενα ποσά τόκων υπερημερίας κατά τά 
τά ύπό της παραγρ. Ια ανωτέρω οριζόμενα. 

β) Οί άντιστοιχοΰντες εις τό άτοκον τμήμα τοϋ δανείου 
τόκοι, μέ τεκμαρτόν έπιτόκιον 14%. 

'Η παρούσα άπόφασις δέον όπως δημοσιευθή εις την Ε¬ 
φημερίδα τής Κυβερνήσεως (τεύχος Α'). 

ΆΟήναι, 22 Σεπτεμβρίου 1981 

'Ο Διευθυντής 
ΔΗΜ. Γ. ΚΑΛΟΔΟΤΚΑΣ 

’ ~ (5) 

Περί έγκρίσεως αναστολής καταβολής ληγουσών δόσεων 
χορηγηθέντων στεγαστικών δανείων δι’ αγοράν ή άνέ- 
γερσιν οικιών αί οποίαι ύπέστησαν ζημίας έκ τών σει¬ 
σμών. 

(Απόσπασμα Πρακτικών τής ύπ’ άριθ. 333/3.9.81 συνε- 
δριάσεως τής Νομισματικής Επιτροπής). 

ΝΟΜΙΣΜΑΤΙΚΗ ΕΠΙΤΡΟΠΗ 

'Η Νομισματική Επιτροπή λαβοΰσα ύπ’ δψιν τάς δυσχε- 
ρείας τάς οποίας αντιμετωπίζουν οί τυχόντες κατά τό 


παρελθόν στεγαστικών δανείων διά τήν άγοράν οικιών α 1 
όποΐαι είτε κατεδαφίσθησαν είτε ύπέστησαν σοβαράς ζη¬ 
μίας έκ τών σεισμών τοΰ τρέχοντος έτους, αποφάσισε τά 
κάτωθι : 

Εγκρίνει τήν έπί 12 έως 24 μήνας άναστολήν καταβολής 
έκάστης τών άπό τής 24ης Φεβρουάριου 1981 καί έφεξής 
ληγουσών δόσεων στεγαστικών έν γένει δανείων χορηγη¬ 
θέντων παρ’ οΐουδήποτε πιστωτικού φορέως διά τήν αγοράν 
ή άνέγερσιν οικιών, αί όποΐαι χρησιμοποιούνται ώς κύριαι 
κατοικίαι τών δανειοληπτών, έφ’ δσον αδται κατέρρευσαν 
έκ τών σεισμών τοΰ τρέχοντος έτους, ή έκρίθησαν κατεδα- 
φιστέαι ή ύπέστησαν σοβοράς ζημίας καί κατέστησαν, έκ 
τοΰ λόγου τούτου, άκατοίκητοι διά χρονικόν διάστημα του¬ 
λάχιστον εξ (6) μηνών. 

'Η έντός τοΰ ώς άνω ορίου (άπό 12 έως 24 μήνας) διάρ¬ 
κεια τής αναστολής έξυπηρετήσεως τών δανείων της ανω¬ 
τέρω κατηγορίας θά καθορίζεται, ύπό τών οικείων πιστω¬ 
τικών φορέων, κατά τήν κρίσιν των καί άναλόγως τών είς 
έκάστην περίπτωσιν συντρεχουσών άναγκών (απαραίτητος 
χρόνος άνακατασκευής ή έπισκευής τής οικοδομής κ.λπ.) 

Οί λογισθησόμενοι άπλοι τόκοι τής περιόδου τής ώς 
ανωτέρω έγκρινομένης αναστολής θέλουν κεφαλαιοποιηθή. 

Ή παροΰσα άπόφασις δέον όπως δημοσιευθή είς τήν Εφη¬ 
μερίδα τής Κυβερνήσεως (τεΰχος Α'). 

Άθήναι, 24 Σεπτεμβρίου 1981 

Ό Διευθυντής 
ΔΗΜ. Γ. ΚΑΛΟΔΟΤΚΑΣ 


»ΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



